Dzyudo bo‘yicha Gran-prida o‘zbekistonliklar yana besh medalni qo‘lga kiritdi

Kecha Toshkentda o‘tkazilayotgan dzyudo bo‘yicha Gran-pri turnirining ikkinchi kunida O‘zbekiston terma jamoasi yana besh — bir oltin, bir kumush va uch bronza medalni qo‘lga kiritdi. Bu haqda O‘zbekiston Dzyudo federatsiyasi xabar bermoqda.

Yahyo Imomov 81 kilogrammgacha bo‘lgan vazn toifasida bronza medalga ega bo‘ldi. 90 kilogrammgacha vaznda esa Sherali Jo‘rayev oltin, Erkin Doniyorov kumush va Dilshod Choriyev bronza medallarga loyiq deb topildi.
Qizlar orasida Gulnoza Matniyozova bronza medalni qo‘lga kiritdi.
Musobaqaning ikki kuni yakunlariga ko‘ra, o‘zbekistonliklar hisobida 4 oltin, 1 kumush va 4 bronza medal bor.